Diari Oficial de la Generalitat Valenciana


Sumari del DOGV 3821, del 24-08-2000 (2000/6212)

ORDRE de 19 de juliol de 2000, de la Conselleria d'Indústria i Comerç, per la qual s'amplia la dotació pressupostària a càrrec de les línies destinades a la concessió d'ajudes en matèria de modernització del comerç interior i promoció comercial.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3821

Data del DOGV
:   24-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6212


Data del document
:   19-07-2000

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a les empreses
    * petita i mitjana empresa
    * promoció comercial
    * comerç interior
    * ajuda pública

ORDRE de 19 de juliol de 2000, de la Conselleria d'Indústria i Comerç, per la qual s'amplia la dotació pressupostària a càrrec de les línies destinades a la concessió d'ajudes en matèria de modernització del comerç interior i promoció comercial. [2000/6212]
  
Mitjançant l'Ordre de 4 d'abril de 2000, de la Conselleria d'Indústria i Comerç, es publiquen les línies pressupostàries i es determinen els crèdits màxims que financen les ajudes per a la modernització del comerç interior i promoció comercial per a l'exercici 2000.
  
Atés que hi ha crèdit pressupostari disponible, mitjançant la present ordre es fa pública l'ampliació de la dotació pressupostària destinada a la concessió de les dites ajudes regulades per l'Ordre de 22 de desembre de 1999.
  
Pel que s'ha exposat, i de conformitat amb l'article 47 del Text Refós de la Llei d'Hisenda Pública,
  
ORDENE
  
Primer
  
S'amplia per a l'exercici de 2000 la dotació pressupostària destinada a finançar les ajudes en matèria de modernització del comerç interior i promoció comercial, publicada mitjançant l'Ordre de la Conselleria d'Ocupació, Indústria i Comerç, de 4 d'abril de 2000, a càrrec de la secció 11, programa 622.10, Ordenació i Promoció Comercial:
  
- Línia 401/000/99 (codi comptable 147), import global màxim: 065.548.576 de pessetes, la qual cosa comporta un increment de 04.392.905 de pessetes respecte de la dotació anterior.
  
Ajudes per a despeses corrents previstes en el capítol II del títol V de l'Ordre de 22 de desembre de 1999, per la qual es regulen les ajudes en matèria de modernització del comerç interior i promoció comercial, i en els articles 30.c y 37 incís e.2, apartat d) del títol IV de l'esmentada ordre.
  
- Línia 403/000/99 (codi comptable 150), import global màxim 067.441.968 de pessetes, la qual cosa comporta un increment de 51.618.961 de pessetes respecte a la dotació anterior.
  
Ajudes per a despeses corrents previstes en el títol VI de l'Ordre de 22 de desembre de 1999.
  
Segon
  
La present ordre entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana.
  
València, 19 de juliol de 2000
  
El conseller d'Indústria i Comerç,